Kopja Informali ta' Sentenza QORTI TAL-MAGISTRATI (MALTA) Seduta tas-16 ta' Dicembru, 2014 Wara li rat l-imputazzjonijiet fil-konfront ta' Charlston Mula Cortis detentur tal-karta tal-identita bin-numru 436692M fejn ġie mixli talli fl-4 ta' Diċembru 2014 għall-ħabta tan-12:30 ġewwa l-bini tal-Qorti Kriminali l- Belt Il-Gudja: Qrati tal-Gustizzja Kopja Informali ta' Sentenza Inġurja jew hedded jew għamel offiża fuq l-Ispettur Josric Ofosu, persuna inkarigata skont il-Liġi minn servizz pubbliku waqt li kien qiegħed jagħmel dan is-servizz jew bil-ħsieb li jbeżżgħu jew jinfluwixxi fuqu kontra l-Liġi fl-eżekuzzjoni ta' dak is-servizz; 2. U aktar talli fl-istess data, ħin, lok u ċirkostanzi volontarjament kiser il-bonordni u paċi pubblika b'għajjat u ġlied; U aktar talli fl-istess data, ħin, lok u ċirkostanzi, waqt li kien fil- pubbliku, qal kliem li mhux xieraq li jikkonsisti f'dagħa. Il-Prosekuzzjoni talbet ukoll li jinħareġ ordni ta' protezzjoni kontra Charlston Mula Cortis a benefiċċju tal-Ispettur Josric Ofosu u l-familja tiegħu. Rat li matul is-seduta tal-5 ta' Diċembru 2014 l-Uffiċjal Prosekutur ikkonfermat l-imputazzjonijiet bil-ġurament tagħha u matul il-kors tal- eżami tal-imputat skont l-Artikoli 392 u 370(4) tal-Kodiċi Kriminali l- istess imputat wieġeb li ma kellux oġġezzjoni li l-każ tiegħu jigi trattat bi proċedura sommarja; Rat il-kunsens tal-Avukat Ġenerali a fol 7 li permezz tiegħu iddikjara li kien qiegħed jagħti l-kunsens tiegħu sabiex dan il-każ jiġi trattat bi proċedura sommarja; Rat li matul l-istess eżami tal-imputat ai termini tal-Artikolu 392(1) tal- Kodiċi Kriminali, l-imputat, debitament assistit mill-konsulent legali tenna li huwa ma kienx ħati tal-imputazzjonijiet miġjuba kontra tiegħu. Qrati tal-Gustizzja Kopja Informali ta' Sentenza Rat ukoll pero li wara li matul is-seduta tas-16 ta' Diċembru inġieb l- il-Qorti, huwa stqarr li kien ħati imputazzjonijiet miġjuba kontrih. Il-Qorti wissiet lill-imputat bl-aktar mod solenni rigward il-konsegwenzi tal-ammissjoni tiegħu u wara li tagħtu ftit taż-żmien sabiex anke jikkonsulta mal-Avukat Difensur u jiddeċiedi jekk hux sejjer jerġa lura minnha, l-imputat wieġeb li huwa ħati tal-imputazzjoni miġjuba kontra tiegħu; tal-ammissjoni inkondizzjonata għandhiex alternattiva għajr ħlief li ssibu ħati tal-imputazzjoni miġjuba kontra tiegħu; Rat id-dokumenti eżebiti u l-atti proċesswali kollha, inkluż il-fedina penali tal-imputat; Il-Qorti semgħet lill-imputat jiddikjara pubblikament u fil-Qorti bil- miftuħ li huwa kien qiegħed jiskuża ruħu mal-Ispettur Josric Ofosu kif ukoll li kien iddispjeċih tal-kliem li huwa kien stqarr. Semgħet lill-partijiet jittrattaw dwar il-piena. Semgħet lill-Uffiċjal Prosekutur jiddikjara li f'dan il-każ l-imputat għandu fedina penali li għada netta. Inoltre tenna li fiċ-ċirkostanzi l- Qrati tal-Gustizzja Kopja Informali ta' Sentenza Prosekuzzjoni talbet lil Qorti tikkonsidra li timponi l-piena ta' multa flimkien ma' sentenza ta' priġunerija fil-forma sospiża. Semgħet ukoll lill-parte civile jiddikjara li għalkemm fl-Awla tal-Qorti ta' Ġudikatura Kriminali huwa ra' lill-imputat kien qiegħed jieħu atteġġjament vjolenti u minaċċjuż fil-konfront tiegħu, waqt li huwa kien fl-Awla huwa semgħa lill-imputat itenni kliem li kien f'sens minaċċjuż – iżda ma kienx espliċitu. Tenna wkoll li kienu l-kollegi tiegħu li qalulu li barra l-Awla l-imputat kien ħa atteġġjament vjolenti fi kliemu u f'għemilu lejn l-Ispettur fejn qal kliem minaċċjuż fil-konfront tiegħu u tal-familja tiegħu. Semgħet lid-Difiża tissottometti li huwa minnu li fl-Awla ma intqalx kliem espliċitament minaċċjuż iżda li barra l-Awla intqal kliem li kien ta' Stqarret ukoll li l-mod kif dan il-każ ġie rappurtat ma kienx wieħed li jirrifletti sewwa sew dak li kien verament seħħ fl-Awla u barra mill-Awla dakinhar tal-inċident. Inoltre tenna li l-imputat kellu fedina penali nadifa u kien qiegħed pubblikament jistqarr li kien jissobbih għall-kliem illi qal. illi l-kuntest illi fih intqal dan il-kliem kien li t-tfajla tiegħu kienet sejra twelled għar-raba' darba bil-proċedura ċesarja u l-imputat kien imħasseb serjament għas-saħħa tal-wild u tas-sieħba tiegħu u kien qiegħed jibża li jkun imċaħħad milli jkun viċin tagħha f'dan il-waqt. Inoltre, dan l-inċident kien imnissel ukoll minn nuqqas ta' għarfien tiegħu li waqt il-proċeduri kriminali korrenti kontra tiegħu huwa seta' jingħata l-ħelsien mill-arrest u b'hekk kien qiegħed jaħseb illi sad- Qrati tal-Gustizzja Kopja Informali ta' Sentenza differiment li kien imiss kien sejjer jibqa' jiġi miżmum taħt arrest preventive b'mod li jkun il-bogħod mit-tfajla tiegħu u minn ibnu. Ghalkemm id-difiża tikkoncedi li verament intqal kliem li jintegra r-reat taħt l-Artikolu 95 tal-Kodiċi Kriminali, biss l-imputat ma ġabx ruħu b'dan il-mod u ma qalx dan il-kliem għax verament ried iwettaq dak li qal iżda qalu biss minhabba sens ta' rabja u frustrazzjoni li ħakmitu dak il-ħin, aktar milli ghaliex l-imputat ried verament iwettaq dak illi qal. Ikkunsidrat : - Illi mis-sottomissjonijiet tal-partijiet involuti jirriżulta li dan il-każ kellu l-bidu tiegħu fl-Awla tal-Qorti u eskala barra mill-Awla tal-Qorti. Fil- bini tal-"Qorti Kriminali", u allura fl-awla tal-Qorti tal-Maġistrati bħala Qorti ta' Ġudikatura Kriminali jidher li l-imputat kien beda jieħu atteġġjament minaċċjuż u qal kliem li kien jinftiehem minaċċjuż – iżda l- każ eskala barra mill-Awla fejn l-imputat kompla jieħu atteġġjament aktar vjolenti u minaċċjuż lejn il-persuna tal-Ispettur Josric Ofosu u fejn hemmhekk, kif ammetta l-imputat, qal kliem ta' theddid fil-konfront tal- Ispettur Ofosu. Għalkemm il-kliem tal-imputazzjoni jgħid "ġewwa l-bini tal-Qorti Kriminali, Il-Qrendi", din il-Qorti tqis li fl-awla jew barra l-awla, t- "theddida" f'dan il-każ ma kienetx waħda sempliċi u kontravvenzjonali – punibbli b'mera ammenda jew saħansitra ċanfira.1 Anzi, kienet 1 Artikolu 339(1)(e) tal-Kodiċi Kriminali. Qrati tal-Gustizzja Kopja Informali ta' Sentenza theddida fil-forma kumplessa tagħha - imnissla mhux biss mill-kliem li intqal iżda wkoll mill-għemil vjolenti (l-aktar fil-forma verbali) magħqud ma kliem minaċċjuż liema imġieba minaċċjuża, fil-kumpless tagħha kienet kjarament intiża u maħsuba sabiex tqanqal biża f'Josric Ofosu li kienet ser tintiża vjolenza kontrih jew kontra membri tal- familja tiegħu.2 Il-Qorti qieset ukoll li Josric Ofosu huwa uffiċjal tal-Pulizija u li għalhekk din it-theddida komplessa kienet ġiet eżerċitata, waqt li kien qiegħed jagħmel jew minħabba li jkun għamel dan is-servizz, jew bil- ħsieb li jbez z għu jew li jinfluwixxi fuqu kontra l-lig i fl- esekuzzjoni ta' dak is-servizz. F'din l-ipoteżi, il-ħati jeħel, meta jinsab ħati, il-piena stabbilita għall- ing urja, għat-theddid jew għall-offiz a, meta jsiru mingħajr ic -c irkostanzi msemmijin f'dan l-artikolu, miz juda b'z ewg gradi u għal multa ta' mhux inqas minn tmien mitt euro (800) u mhux iz jed minn ħamest elef euro (5,000). Il-Qorti tqis li l-kliem li ntqal mill-imputat f'dan il-każ lil Uffiċjal tal- Pulizija involut u kif ukoll l-imgieba tiegħu fil-Bini tal-Qorti kien jintegra għalih tal-Kodiċi Mill-banda l-oħra apparti li tiddeplora dan il-fatt il-Qorti tqis ukoll li l- ammissjoni tal-imputat qed issir fi stadju relattivament bikri tal- proceduri u dan skont gurisprudenza kostanti ta' dawn il-Qrati ( u anke dawk Ingliżi li minnhom dawn il-Qrati jieħdu ispirazzjoni fit-tħaddim tal-proċedura kriminali) jwassal għal tnaqqis fil-piena li għandha tiġi inflitta (u li tista tiġi ridotta sa' terz tal-istess piena). Il-Qorti rat ukoll illi 2 Artikolu 251(3) tal-Kodiċi Kriminali. Qrati tal-Gustizzja Kopja Informali ta' Sentenza l-fedina penali tal-imputat, minkejja kollox, s'issa kienet waħda netta. GĦALDAQSTANT : - Għaldaqstant wara li rat l-Artikoli 17(d), 31, 95, 251(3), 338(bb)(dd), 342 tal-Kodiċi Kriminali, fuq l-ammissjoni tiegħu stess qiegħda ssib lill- imputat Charlston Mula Cortis ħati tal-imputazzjonijiet kollha miġjuba kontra tiegħu u qiegħda tikkundannah għal multa komplessiva ta' €1,000 li għandhom jitħallsu fi żmien massimu ta' tlett snin mill-lum flimkien mal-piena ta' priġunerija għal perjodu ta' tmintax il-xahar; b'dan li wara li rat l-Artikolu 28A(1) tal-Kodiċi Kriminali tordna li din il-piena ta' priġunerija m'għandhiex tibda sseħħ ħlief jekk matul il-perjodu ta' erba' snin mid-data ta' llum il-ħati jikkommetti reat ieħor li għalih hemm il- piena ta' priġunerija u wara dan il-Qorti kompetenti tordna li bis-saħħa tal-Artiklu 28B tal-Kodiċi Kriminali li s-sentenza oriġinali għandha tibda' sseħħ. Ai termini tal-Artikolu 28A(4) tal-Kodiċi Kriminali, il-Qorti spjegat lill- ħati bi kliem ċar ir-responsabbilita' tiegħu taħt l-Artikolu 28B tal-Kodiċi Kriminali jekk huwa jikkommetti matul il-perjodu operattiv reat li għalih hemm il-piena ta' priġunerija. Qrati tal-Gustizzja Kopja Informali ta' Sentenza Inoltre ai termini tal-Artikolu 28Ġ tal-Kodiċi Kriminali l-Qorti qiegħda b'żieda ma dak dispost skont l-Artikolu 28A(1) tal-Kodiċi Kriminali tagħmel ordni ta' superviżjoni f'sentenza sospiża li permezz tagħha qegħdha tqiegħed lill-ħati taħt superviżjoni ta' uffiċjal sorveljanti għal perjodu ta' erba' snin mill-lum u dan skont id-digriet li qiegħed jiġi mehmuż ma' din is-sentenza u l-kundizzjonijiet hemm hekk imsemmija. Il-Qorti qiegħda tordna li l-ordni ta' superviżjoni għandha tiġi notifikata lill-imputat u lil Uffiċjal sorveljanti. Il-Qorti qiegħda tiddikjara li spjegat bi kliem ċar u li jinftiehem il- konsegwenzi f'każ li tali ordni ma jiġix rispettat kelma b'kelma mill-ħati. Oltre minn hekk wara li rat l-Artikolu 412Ċ tal-Kodici Kriminali l-Qorti qiegħda tilqa' t-talba tal-Prosekuzzjoni u bl-iskop li tipprovdi għas- sigurta tal-Ispettur Josric Ofosu u tal-membri tal-familja tiegħu, kif ukoll bl-iskop li jiġi salvagwardjat l-ordni pubbliku qiegħda tagħmel ordni ta' protezzjoni favur tal-Ispettur Ofosu u l-membri tal-familja tiegħu għal perjodu massimu statutorju ta' tlett snin millum u dan skont il-kundizzjonijiet annessi mad-digriet li jifforma parti minn din is- Il-Qorti tiddikjara li spjegat bi kliem ċar u li jinftiehem il-konsegwenzi fil-każ li l-ħati jikser xi projbizzjoni jew restrizzjoni imposta fuqu b'dan l- Qrati tal-Gustizzja Mogħtija illum is-16 ta' Diċembru 2014 fil-Qrati tal-Ġustizzja, Kopja Informali ta' Sentenza Qrati tal-Gustizzja